ด้วยปัญหาป้ายแนะนำเส้นทาง ติดตั้งบดบังกันเอง บน ถ.พระรามที่ 3 ฝั่งขาออก ปากซอย 56 เขตยานนาวา ก่อนถึงแยก พระรามที่ 3 ตัดกับ ทางขึ้นสะพานภูมิพล (สะพานวงแหวนอุตสาหกรรม) ซึ่งป้ายแนะนำเส้นทางของ กรมทางหลวงชนบท ติดตั้งภายหลัง ป้ายแนะนำเส้นทางของ กทม. ทั้งนี้ ได้ส่งเรื่องร้องเรียนให้ กรมทางหลวงชนบท ช่วยดำเนินการย้ายป้ายแนะนำเส้นทาง ไปติดตั้งในจุดอื่นทดแทนที่ไม่บดบังป้ายของ กทม. แต่ผ่านมากว่า 10 เดือนแล้ว (ส่งเรื่องมาตั้งแต่ ก.ย. 2565) ปัญหายังไม่ถูกดำเนินการแก้ไขแต่อย่างใด 
.
จึงขอฝากปัญหา ต่อ สำนักการจราจรและขนส่ง กรุงเทพมหานคร ช่วยเป็นอีกแรงในการช่วยประสานงานกับ กรมทางหลวงชนบท เพื่อการแก้ไขปัญหาด้วย
.
.................................................
.
ขอเสนอให้ย้ายจุดติดตั้ง ป้ายแนะนำเส้นทางชนิดแขนยื่น ของกรมทางหลวงชนบท บน ถ.พระรามที่ 3 ฝั่งขาออก ปากซอย 56 เขตยานนาวา ก่อนถึงแยก พระรามที่ 3 ตัดกับ ทางขึ้นสะพานภูมิพล (สะพานวงแหวนอุตสาหกรรม) พบปัญหาว่า ป้ายติดตั้งบดบังหน้าป้ายแนะนำเส้นทางชนิดแขวน Over Hang ของ กทม. แม้ว่าจะอยู่ในระยะห่างเพียง 50 เมตร และ 100 เมตร ก็ยังไม่สามารถมองเห็นป้ายด้านหลังได้ โดยเฉพาะผู้ขับรถที่ใช้ช่องทางด้านซ้าย ช่องที่ 1 - 3 ติดบาทวิถี (มีภาพประกอบ) 
.
จึงขอเสนอให้กรมทางหลวงชนบท มีการย้ายจุดติดตั้งป้ายแนะนำเส้นทาง ชนิดแขนยื่นในจุดนี้ โดยให้ติดตั้ง ก่อนถึง ป้ายนำแนะนำเส้นทาง ชนิดแขวน Over Hang ของ กทม. อย่างน้อย 300 – 500 เมตร
เหตุผล เนื่องจากการดูประวัติการติดตั้งป้ายแนะนำเส้นทางใน Google Street View พบว่า ป้ายแนะนำเส้นทาง ชนิดแขวน Over Hang ของ กทม. ติดตั้งมาตั้งแต่ พ.ศ. 2554 แต่ ป้ายแนะนำเส้นทาง ชนิดแขนยื่น ที่ติดตั้งโดย กรมทางหลวงชนบท มาติดตั้ง พ.ศ. 2559 ดังนั้น จึงเป็นเหตุผลที่ให้ กรมทางหลวงชนบท เป็นเจ้าภาพย้ายจุดติดตั้งป้ายของหน่วยงานตนเอง
.
ดังนั้น ขอฝากข้อเสนอต่อ คุณอภิรัฐ ไชยวงศ์น้อย อธิบดีกรมทางหลวงชนบท เพื่อการย้ายจุดติดตั้งป้ายแนะนำเส้นทาง ชนิดแขนยื่นของกรมทางหลวงชนบทในจุดนี้ โดยไม่ทำให้ป้ายทั้ง 2 ป้าย (ของทั้ง 2 หน่วยงาน) ติดตั้งบดบังกันเอง และเพิ่มความปลอดภัยให้กับผู้ใช้รถ สามารถมองเห็นป้ายแนะนำเส้นทางได้ทุกช่องทางการเดินรถ ไม่ว่าจะอยู่ช่องทางไหน ซ้ายสุด หรือ ขวาสุด ซึ่งตามมาตรฐานทางวิศวกรรมจราจร ทุกช่องทางการเดินรถ ต้องมองเห็นป้ายได้ชัดเจน ระยะไกล ไม่มีข้อจำกัดว่าต้องขับรถอยู่ช่องทางใด และเพื่ออำนวยความปลอดภัยให้ผู้ใช้รถสามารถมองเห็นป้ายได้ในระยะที่ไกลมากยิ่งขึ้น ทราบปลายทางที่ชัดเจน จะได้ตัดสินใจในการเปลี่ยนช่องทางล่วงหน้าได้ทันท่วงที ก่อนถึงทางแยก ไม่เกิดความฉุกละหุก เปลี่ยนช่องทางกะทันหัน อันอาจก่อให้เกิดอุบัติเหตุขึ้นได้